Калі пара Улаховічаў з’явілася на выбарчым участку № 54, на ім, паводле слоў старшыні ўчастковай выбарчай камісіі Наталлі Кароўкінай, прагаласавала ўжо каля 70 працэнтаў насельніцтва. За ходам галасавання ўважліва сачылі дэпутаты італьянскага парламента, якія назіраюць за выбарамі ад Парламенцкай асамблеі АБСЕ. За каго галасаваў, Мікалай Улаховіч не сказаў. А вось жонка не хавала, што гатовая заўсёды і ва ўсім падтрымліваць мужа. Сын і дачка Улаховічаў таксама зрабілі ўчора свой выбар, бацькі не сумняваюцца: правільны. Вечар Мікалай Дзмітрыевіч збіраўся якраз правесці ў коле сям’і. А ўжо назаўтра ехаць у Растоў-на-Доне, каб сустрэцца з казакамі. Але на пытанні ахвотна адказаў.